Αυτό το λήμμα αφορά το **ανεξάρτητο τμήμα καλαθοσφαίρισης του Αιγινιακού**.  Για την ποδοσφαιρική ομάδα και το παλαίο τμήμα καλαθοσφαίρισης, δείτε: Γ.Α.Σ. Αιγινιακός.  

Ο **Αθλητικός Όμιλος Καλαθοσφαίρισης Αιγινιακός** είναι ελληνικό αθλητικό σωματείο που δραστηριοποιείται στο άθλημα της καλαθοσφαίρισης με έδρα το Αιγίνιο, κωμόπολη του Νομού Πιερίας, όπου και βρίσκεται η έδρα του, το Κλειστό Γυμναστήριο Αιγινίου. Επίσημο έτος ίδρυσής του είναι το 2007. Αγωνίζεται με χρώματα το μπλε και το λευκό και διατηρεί αγωνιστικό τμήμα ανδρών και ακαδημίες νεαρών αγοριών και κοριτσιών.

Ιστορική αναδρομή
-----------------

### Γ.Α.Σ. Αιγινιακός

Κύριο λήμμα: Γ.Α.Σ. Αιγινιακός
Το 2007, με πρωτεργάτες τους παράγοντες Νίκο Μπογιατζή, Γιώργο Καρανικόλα και Γιάννη Παραλυκίδη, το τμήμα καλαθοσφαίρισης του Γ.Α.Σ. Αιγινιακού ανεξαρτητοποιείται και συνεχίζει την ιστορία του ως **Α.Ο.Κ. Αιγινιακός**. Η ιστορία της αρχικής ομάδας ξεκίνησε το 1982, έχοντας συλλέξει στην πορεία της ένα Πρωτάθλημα  κι ένα Κύπελλο Ανδρών  Ε.ΚΑ.Σ.ΚΕ.Μ. έξι συμμετοχές στη Γ' Εθνική και μία στη Β' Εθνική Κατηγορία.

Από πλευράς διοικητικών παραγόντων, μεγάλη είναι η συμβολή και η προσφορά του προέδρου Νίκου Μπογιατζή, που για πολλά χρόνια από τα μέσα της δεκαετίας του 1980 έως και σήμερα υπηρετεί το σύλλογο. Στο προπονητικό κομμάτι της ιστορίας του συλλόγου, αξίζει να σημειωθεί η παρουσία του Γιάννη Χατζούλη που για πάνω από 10 χρόνια ήταν στον πάγκο της ομάδας.

Την περίοδο που προηγήθηκε της ιδρύσεως του ανεξάρτητου σωματείου, 2006-07, ο Γ.Α.Σ. Αιγινιακός είχε καταταγεί στη 13η θέση του τελικού βαθμολογικού πίνακα της Β' Εθνικής, γνωρίζοντας τον υποβιβασμό.

### Ανεξαρτητοποίηση και πορεία στη Γ' Εθνική (2007-2012)

Για δύο χρόνια, τα δύο σωματεία τυπικά συνυπήρχαν, με το νέο να αναλαμβάνει τα τμήματα υποδομής. Την περίοδο 2007-08 ο Γ.Α.Σ. Αιγινιακός έλαβε μέρος στο Πρωτάθλημα της Γ' Εθνικής Κατηγορίας κατακτώντας την 4η θέση στην τελική βαθμολογία του ομίλου του. Την επόμενη χρονιά, 2008-09, βρέθηκε στην 9η θέση, παραμένοντας, ωστόσο, στην κατηγορία. Το 2009 ολοκληρώθηκε οριστικά και η συγχώνευση μέσω απορρόφησης από τον Α.Ο.Κ. του τμήματος καλαθοσφαίρισης του Γ.Α.Σ. Αιγινιακός.

Την αγωνιστική περίοδο 2009-10 ο Α.Ο.Κ. Αιγινιακός δήλωσε συμμετοχή στο Πρωτάθλημα της Γ' Εθνικής Κατηγορίας. Τοποθετήθηκε, όπως και ο προκάτοχός του στον 1ο Όμιλο Βορρά, τον οποίο συνέθεσαν τη χρονιά εκείνη 14 ομάδες. Έχοντας συγκεντρώσει στη διάρκεια της χρονιάς 15 νίκες και 11 ήττες, ολοκλήρωσε τις αγωνιστικές του υποχρεώσεις στην 6η θέση της τελικής βαθμολογίας. Την ίδια επίδοση είχαν επίσης ο Πρωτέας Γρεβενών και η Χ.Α.Ν.Θ. ωστόσο οι ομάδες αυτές κατετάγησαν χαμηλότερα βάσει των μεταξύ τους αποτελεσμάτων.

Τον Ιούνιο του 2010 η διοίκηση του Αιγινιακού ανακοίνωσε την έναρξη της συνεργασίας της με τον προπονητή Παναγιώτη Κοντογιάννη. Το Φεβρουάριο του 2011 ο τελευταίος αντικαταστάθηκε από τον Τάσο Θωμαΐδη. Το πρωτάθλημα της περιόδου 2010-11 για τον 1ο Όμιλο Βορρά διοργανώθηκε και πάλι με τη συμμετοχή 14 ομάδων, με την ομάδα του Αιγινίου να τερματίζει στην 7η θέση της τελικής κατάταξης. Τόσο αυτή όσο και ο Μέγας Αλέξανδρος Κρύας Βρύσης συνέλεξαν από 14 νίκες και 12 ήττες, αμφότερες βρέθηκαν πάνω από τη ζώνη του υποβιβασμού, αλλά ο Μέγας Αλέξανδρος κατετάγη στη χαμηλότερη θέση.

Ο Αιγινιακός συνέχισε την πορεία του στη Γ' Εθνική και για την περίοδο 2011-12 διατηρώντας το Θωμαΐδη στον πάγκο. Τον όμιλό του συνέθεσαν αυτή τη φορά λιγότερες ομάδες και συγκεκριμένα 11 στον αριθμό. Στον τελικό βαθμολογικό πίνακα η πιερική ομάδα τοποθετήθηκε στην ασφαλή για υποβιβασμό 7η θέση, έχοντας απολογισμό 10 νίκες, 9 ήττες και ένα μηδενισμό στην τελευταία αγωνιστική όπου δεν συμμετείχε. Αξιοσημείωτα το Φεβρουάριο της χρονιάς αυτής η στέγη του σχετικά νεόδμητου Κλειστού Γυμναστηρίου Αιγινίου κατέρρευσε υπό το βάρος χιονόπτωσης, ευτυχώς χωρίς ανθρώπινους τραυματισμούς καθώς ήταν τη δεδομένη στιγμή άδειο, με αποτέλεσμα να χρειαστεί η ομάδα να μετακομίσει για ένα διάστημα.

### Επιστροφή στα τοπικά πρωταθλήματα (2012-2016)

Ύστερα από την απόφαση της έκτατης Γενικής Συνέλευσης των μελών του Α.Ο.Κ. στις 16 Μαΐου 2012, υπό την προεδρία του Νίκου Μπογιατζή, η ομάδα δε δήλωσε συμμετοχή στο Πρωτάθλημα της Γ' Εθνικής, αλλά στο τοπικό πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.Μ. λόγω δυσβάστακτων οικονομικών προβλημάτων που αποτελούσαν τροχοπέδη στη λειτουργία της.

Από την επόμενη περίοδο, 2012-13, αγωνίζεται με παίκτες μόνο από το Αιγίνιο και τη Βόρεια Πιερία. Καθήκοντα πρώτου προπονητή ανέλαβε ο παλαιός παίκτης της ομάδας, Ηλίας Λοτζανιώτης. Για την αγωνιστική περίοδο 2012-13 ο Αιγινιακός συμμετείχε στο Πρωτάθλημα της Α' Κατηγορίας Ανδρών που διοργανώνει η Ε.ΚΑ.Σ. Κεντρικής Μακεδονίας, διεκδικώντας τον τοπικό τίτλο απέναντι σε 11 αντιπάλους. Στην τελική βαθμολογική κατάταξη κατέλαβε την 2η θέση, ισοβαθμώντας με τον πρωτοπόρο Γ.Α.Σ. Μελίκης. Αμφότερες οι ομάδες συγκέντρωσαν 15 νίκες και 3 ήττες, με τον Αιγινιακό να χάνει την κορυφή βάσει των μεταξύ τους αποτελεσμάτων. Στη διαδικασία των Play-offs όπου στις σειρές αγώνων νικήτρια θεωρούταν η ομάδα που πρώτη θα πετύχαινε δύο νίκες, ο Αιγινιακός αρχικά ξεπέρασε επιτυχώς το εμπόδιο του Ζαφειράκη Νάουσας (71-65 νίκη εντός, 78-72 ήττα εκτός, 72-63 νίκη εντός έδρας). Στη σειρά των τελικών, ωστόσο, έχασε το τρόπαιο από τη Μελίκη (80-55 ήττα εκτός, 76-74 νίκη εντός, 78-70 ήττα εκτός).

Την επόμενη χρονιά, 2013-14, το τοπικό Πρωτάθλημα διεκδίκησαν 12 σύλλογοι που διαγωνίστηκαν σε κοινό όμιλο. Στο πλαίσιο αυτό ο Αιγινιακός, με την ίδια προπονητική ομάδα, ολοκλήρωσε τις αγωνιστικές του υποχρεώσεις στην 7η θέση του τελικού βαθμολογικού πίνακα. Στη διάρκεια της κανονικής περιόδου συγκέντρωσε 10 νίκες και 12 ήττες, ενώ δεν απέκτησε το δικαίωμα συμμετοχής στα Play-offs.

Την αγωνιστική περίοδο 2014-15 ο Αιγινιακός βελτίωσε την απόδοσή του, με αποτέλεσμα να καταλάβει την 4η θέση στην κανονική περίοδο του Πρωταθλήματος της Α' Κατηγορίας. Απέναντι σε 11 αντιπάλους συγκέντρωσε 15 νίκες και 7 ήττες, τερματίζοντας σε ισοβαθμία με τον Α.Ο.Κ. Βέροιας. Ο σύλλογος πέρασε επιτυχώς στα Play-offs όπου και διασταυρώθηκε με την ομάδα Εύαθλος Μακεδόνες Πολυκάστρου. Η σειρά θα κρινόταν στις δύο νίκες, τις οποίες πήρε διαδοχικά το Πολύκαστρο, αποκλείοντας τον Αιγινιακό από τη συνέχεια (90-35 ήττα εκτός, 59-84 ήττα εντός έδρας).

Την επόμενη χρονιά, 2015-16, η ομάδα του Αιγινίου παρουσίασε μεγάλη μαχητικότητα, συλλέγοντας στη διάρκεια της κανονικής περιόδου 20 νίκες σε 22 αγώνες. Ισοβάθμισε στην κορυφή του βαθμολογικού πίνακα με το Φ.Ο. Αριδαίας, καταλαμβάνοντας λόγω των μεταξύ τους αποτελεσμάτων τη 2η θέση. Στη διαδικασία των Play-offs διασταυρώθηκε στους Ημιτελικούς με τον Α.Ο.Κ. Βέροιας, απέναντι στον οποίο πέτυχε δύο διαδοχικές οριακές νίκες (52-50 εντός, 52-54 εκτός έδρας). Στη σειρά των τελικών συνάντησε την ομάδα της Αριδαίας, σπάζοντας την έδρα της στο πρώτο μεταξύ τους αγώνα (68-70). Στη συνέχεια ο Αιγινιακός νίκησε αμέσως στη δική του έδρα με σκορ 64-50 κατακτώντας το Πρωτάθλημα της Α' Κατηγορίας Ανδρών. Σαν αποτέλεσμα έλαβε και εισιτήριο επιστροφής στη Γ' Εθνική μετά από τέσσερα χρόνια.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2009-10 | 4 | Γ' Εθνική | 6 | - | 15-11 | - | - |  ? | - | - | - | - | - |
| 2010-11 | 4 | Γ' Εθνική | 7 | - | 14-12 | - | - |  ? | - | - | - | - | - |
| 2011-12 | 4 | Γ' Εθνική | 7 | - | 10-9 | - | - |  ? | - | - | - | - | - |

Πρόσωπα
-------

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Γιάννης Χατζούλης | πάνω από 10 χρόνια |
|  | Παναγιώτης Κοντογιάννης | Ιουν 2010 - Φεβρ 2011 |
|  | Τάσος Θωμαΐδης | Φεβρ 2011 - Αυγ 2012 |
|  | Ηλίας Λοτζανιώτης | Αυγ 2012 - σήμερα |

 |  |

Αγωνιστική περίοδος 2016-17
---------------------------

Κατά την τρέχουσα αγωνιστική περίοδο, 2016-17, ο Α.Ο.Κ. Αιγινιακός διαγωνίζεται στο Πρωτάθλημα της Γ' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και ειδικότερα στον 1ο Όμιλο Βορρά.

Έδρα του συλλόγου είναι το Κλειστό Γυμναστήριο Αιγινίου, χωρητικότητας 500 θεατών. Πρόεδρος του διοικητικού συμβουλίου είναι ο Νικόλαος Μπογιατζής, ενώ καθήκοντα πρώτου προπονητή διατηρεί ο Ηλίας Λοτζιανιώτης, παλαιός παίκτης της ομάδας και υπεύθυνος για 12 χρόνια των ακαδημιών της. Άμεσοι συνεργάτες του είναι οι Δημήτρης Μυλοβιανός και Παναγιώτης Παπαοικονόμου. Το ρόστερ του Αιγινιακού για την αγωνιστική περίοδο 2016-17 συνθέτουν οι παρακάτω αθλητές:

  


| Α.Ο.Κ. Αιγινιακός - Roster 2016-17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Κατσιάνος, Σάκης | 2 | 1987 | 185 cm |
|  |  | Μωυσίδης, Θοδωρής | 1-2 | 1992 | 183 cm |
|  |  | Κολαξίδης, Θοδωρής | 4 | 1991 | 196 cm |
|  |  | Αργυρόπουλος, Αντώνης | 2-3 | 1983 | 188 cm |
|  |  | Κιρκιντζώτης, Ευάγγελος | 3-4 | 1980 | 190 cm |
|  |  | Καρκάρας, Παναγιώτης | 5 | 1983 | 202 cm |
|  |  | Πεχλιβάνος, Ραφαήλ | 3-4 | 1997 | 204 cm |
|  |  | Αναστασιάδης, Βασίλης | 3 | 1995 | 195 cm |
|  |  | Παρίσης, Διαμαντής | 1 | 1997 | 181 cm |
|  |  | Παουλεάνου, Πάρης | 1 | 1997 | 192 cm |
|  |  | Κοντόπουλος, Γιάννης | 3 | 1999 | 193 cm |
|  |  | Τσουτσούκας, Θανάσης | 5 | 1996 | 209 cm |
|  |  ? | Μπλούσι, Ρέι | 4 | 2001 | 195 cm |

|  |
| --- |
| Προπονητής: Ηλίας Λοτζιανιώτης  |
|  |
| *Ενημέρωση: 20 Οκτωβρίου 2016* |

Παραπομπές
----------

1. ↑  «Πρωταθλητές» Αρχειοθετήθηκε 2014-04-05 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΚΕ.Μ.
2. ↑  «Προϊστορία των τελικών Κυπέλλου Ανδρών» Αρχειοθετήθηκε 2011-05-25 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΚΕ.Μ.
3. 1 2 3 4 5 6 7  «Ιστορία συλλόγου», πληροφορίες στο επίσημο ιστολόγιο του συλλόγου.
4. ↑  «Βαθμολογία Β' Εθνικής Κατηγορίας Ανδρών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2 3  «Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Στον Αιγινιακό ο Κοντογιάννης Παναγιώτης», άρθρο στον ιστότοπο NorthBasket.gr, 21 Ιουνίου 2010.
9. ↑  «Στον Αιγινιακό ο Θωμαΐδης Τάσος», ανάρτηση στο επίσημο ιστολόγιο του συλλόγου, 10 Φεβρουαρίου 2011.
10. ↑  «Αποτελέσματα 1ου ομίλου Βορρά», άρθρο στον ιστότοπο InfoBasket.gr, 22 Μαΐου 2011.
11. ↑  «Βαθμολογία 26ης Αγωνιστικής», ανάρτηση στον ιστότοπο InfoBasket.gr, 22 Μαΐου 2011.
12. ↑  «Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 13 Μαΐου 2012.
13. ↑  «Βαθμολογία 1ος Βορρά 22η Αγωνιστική», ανάρτηση στον ιστότοπο InfoBasket.gr, 13 Μαΐου 2012.
14. ↑  «Κατέρρευσε στέγη γηπέδου στο Αιγίνιο»[*νεκρός σύνδεσμος*], άρθρο στον ιστότοπο SentraGoal.gr, 13 Φεβρουαρίου 2012.
15. ↑  «Πικρή αποχώρηση από τη Γ΄ Εθνική», άρθρο στον ιστότοπο InfoBasket.gr, 18 Μαΐου 2012.
16. ↑  «Σειρά ανακοινώσεων για Αιγινιακό», άρθρο στον ιστότοπο InfoBasket.gr, 20 Αυγούστου 2012.
17. 1 2 3  «Βαθμολογία Α' Κατηγορίας Ανδρών 2012-2013»[*νεκρός σύνδεσμος*], πληροφορίες στον επίσημο ιστότοπο της Ε.ΚΑ.Σ.ΚΕ.Μ.
18. ↑  «Αιγινιακός-Ζαφειράκης:71-65», ανάρτηση στο επίσημο ιστολόγιο του συλλόγου, 1 Απριλίου 2013.
19. ↑  «ΕΚΑΣΚΕΜ: Ισοφάρισε τη σειρά ο Ζαφειράκης, το Σάββατο ο «τελικός»», άρθρο στον ιστότοπο NorthBasket.gr, 9 Απριλίου 2013.
20. ↑  «Αιγινιακός-Ζαφειράκης:72-63»[*νεκρός σύνδεσμος*], ανάρτηση στο επίσημο ιστολόγιο του συλλόγου, 15 Απριλίου 2013.
21. ↑  «Μελίκη – Αιγινιακός: 80-55»[*νεκρός σύνδεσμος*], άρθρο στον ιστότοπο Alexandreia-gidas.gr, 22 Απριλίου 2013.
22. ↑  «Έχασε την ευκαιρία ο ΓΑΣ Μελίκης στην έδρα του Αιγινιακού», άρθρο στον ιστότοπο της εφημερίδας της Ημαθίας «Ημερήσια», 30 Απριλίου 2013.
23. ↑  «Α’ ΕΚΑΣΚΕΜ: Στη Γ΄εθνική Ο ΓΑΣ Μελίκης», άρθρο στον ιστότοπο InfoBasket.gr, 8 Μαΐου 2013.
24. ↑  «Βαθμολογία Α' Κατηγορίας Ανδρών 2013-2014», πληροφορίες στον επίσημο ιστότοπο της Ε.ΚΑ.Σ.ΚΕ.Μ.
25. ↑  «Βαθμολογία Α' Κατηγορίας Ανδρών 2014-2015» Αρχειοθετήθηκε 2016-03-04 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΚΕ.Μ.
26. ↑  «Επίδειξη ισχύος από Πολύκαστρο», άρθρο στον ιστότοπο Kilkis24.gr, 26 Απριλίου 2015.
27. ↑  «Εύαθλος και ΓΑΣ Αλεξάνδρειας για τον τίτλο του πρωταθλητή στην Α' Κατηγορία», άρθρο στον ιστότοπο Ialmopia.gr, 5 Μαΐου 2015.
28. 1 2  «Βαθμολογία Α' Κατηγορίας Ανδρών 2015-2016», πληροφορίες στον επίσημο ιστότοπο της Ε.ΚΑ.Σ.ΚΕ.Μ.
29. ↑  «1η αγωνιστική των Play Offs της Α ΕΚΑΣΚΕΜ: Α.Ο.Κ Αιγινιακός - Α.Ο.Κ Βέροιας: 52-50», άρθρο στον ιστότοπο Ialmopia.gr, 11 Απριλίου 2016.
30. ↑  «AOK Bέροιας – ΑΟΚ Αιγινιακός 52-54», άρθρο στον ιστότοπο SportsUp.gr, 18 Απριλίου 2016.
31. ↑  «Break του Αιγινιακού μέσα στην Αριδαία στους τελικούς της ΕΚΑΣΚΕΜ», άρθρο στον ιστότοπο Karatzova.com, 24 Απριλίου 2016.
32. ↑  «Έσπασε την έδρα της Αριδαίας και πάει για την άνοδο ο Αιγινιακός!» Αρχειοθετήθηκε 2016-06-30 στο Wayback Machine. άρθρο στο ιστολόγιο Pieriasport.blogspot.gr, 23 Απριλίου 2016.
33. ↑  «ΕΚΑΣΚΕΜ: Πρώτο βήμα για τη Γ΄ εθνική από τον Αιγινιακό!», άρθρο στον ιστότοπο InfoBasket.gr, 25 Απριλίου 2016.
34. ↑  «2ος Τελικός Α΄ΕΚΑΣΚΕΜ:Θριαμβευτικά στη Γ΄Εθνική ο Αιγινιακός!», άρθρο στον ιστότοπο Emvolos.gr, 7 Μαΐου 2016.
35. ↑  «Στη Γ' Εθνική ο Α.Ο.Κ. Αιγινιακός - Δεν τα κατάφερε ο Φ.Ο. Αριδαίας», άρθρο στον ιστότοπο Karatzova.gr, 8 Μαΐου 2016.
36. ↑  «ΑΟΚ Αιγινιακός-ΦΟ Αριδαίας 64-50, Στη Γ΄Εθνική ο Αιγινιακός» Αρχειοθετήθηκε 2016-06-15 στο Wayback Machine. άρθρο στον ιστότοπο Pamespor.gr, 8 Μαΐου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο.Κ. Αιγινιακός, επίσημο ιστολόγιο.
* Α.Ο.Κ. Αιγινιακός, επίσημος λογαριασμός στο Facebook..
* Ύμνος του Αιγινιακού, στίχοι: Χρήστος Πετρακίδης, μουσική: Χρήστος και Πασχάλης Τερζής, τραγούδι: Χρήστος Τερζής.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.ΚΑ.Σ.ΚΕ.Μ. 2021-2022 |
| --- |
|  |
| Α' Όμιλος | 
* Αιγινιακός
* Ατρόμητοι Νέας Σάντας
* Βατανιακός-Σάρισα
* Βαφύρας Δίου
* Εδεσσαϊκός
* Εργόναθλος
* Κούπα Κιλκίς
* Π.Α.Ο.Κ. Αλμωπίας
* Πιερικός Αρχέλαος
* Πιερία (Α.Γ.Ε.)
 |  |
|  |
| Β' Όμιλος | 
* Αετός Κιλκίς
* Άθλος Αλεξάνδρειας
* Αλεξάνδρεια
* Γουμένισσα
* Ζαφειράκης Νάουσας
* Μέγας Αλέξανδρος Γιαννιτσών
* Πάνθηρες Κατερίνης
* Πιερία (Α.Κ.Ε.)
* Σκυδραϊκός
 |

 |